**Έναρξη Αιτήσεων Στεγαστικού Επιδόματος 2019 - 2020**

Χορήγηση Στεγαστικού Επιδόματος Ακαδημαϊκού Έτους 2019 – 2020

Οι ηλεκτρονικές αιτήσεις που αφορούν στη **χορήγηση του στεγαστικού επιδόματος για το Ακαδημαϊκό Έτος 2019 - 2020**υποβάλλονται μέσω της Πλατφόρμας του Στεγαστικού Επιδόματος, στην ιστοσελίδα του Υπουργείου Παιδείας, στη διεύθυνση:

[***https://stegastiko.minedu.gov.gr/***](https://stegastiko.minedu.gov.gr/)

**από την Πέμπτη, 04 Ιουνίου 2020 έως και την Δευτέρα, 06 Ιουλίου 2020.**

Για την είσοδό των ενδιαφερόμενων στην ηλεκτρονική εφαρμογή, οι αιτούντες θα χρησιμοποιήσουν το όνομα χρήστη (username) και τον κωδικό (password) που τους χορηγήθηκε από την Α.Α.Δ.Ε., για τις ηλεκτρονικές υπηρεσίες του TAXISnet.

Αναλυτική ανακοίνωση, αποδελτίωση της εγκυκλίου, προϋποθέσεις και διευκρινήσεις σχετικά με το Στεγαστικό Επίδομα 2019 - 2020 μπορείτε να αντλήσετε από την ιστοσελίδα του Τμήματος Φοιτητικών Παροχών του Ελληνικού Μεσογειακού Πανεπιστημίου:

[*https://www.hmu.gr/merimna/*](https://www.hmu.gr/merimna/)

**Για να ολοκληρωθεί το αίτημα στεγαστικού επιδόματος, απαιτείται υποχρεωτικά και σωστά, η συμπλήρωση στο αντίστοιχο πεδίο, του αριθμού (IBAN) του τραπεζικού βιβλιαρίου του δικαιούχου. Θεωρείται απαραίτητη προϋπόθεση ο δικαιούχος του τραπεζικού βιβλιαρίου να είναι το ίδιο πρόσωπο με τον δικαιούχο του στεγαστικού επιδόματος, δηλαδή το άτομο με τους κωδικούς taxisnet του οποίου πραγματοποιείται η εισαγωγή στην πλατφόρμα του στεγαστικού επιδόματος.**

Περισσότερες πληροφορίες δίνονται στη σχετική εγκύκλιο που αφορά στη χορήγηση του στεγαστικού επιδόματος για το ακαδημαϊκό έτος 2019 – 2020 (κοιτάξτε συνημμένα στην ιστοσελίδα της Διεύθυνσης Φοιτητικής Μέριμνας).

|  |
| --- |
| Οι δικαιούχοι του Στεγαστικού Επιδόματος θα μπορούν παράλληλα, να καταθέτουν τα **συμπληρωματικά δικαιολογητικά, όπως αυτά ζητούνται και εάν ζητούνται** (μετά την «Ολοκλήρωση» της κατάθεσης της Αίτησης»), **από την «Αξιολόγηση της Αίτησης της Πλατφόρμας του Υπ. Παιδείας»**, στα γραφεία του Τμήματος Φοιτητικών Παροχών, στο Ηράκλειο και στα κατά τόπους Τμήματα, σε όλη την Κρήτη. |

Απαραίτητη είναι η συμπλήρωση της Αίτησης (για κατάθεση συμπληρωματικών εντύπων), όπου θα αναφέρονται τα στοιχεία του δικαιούχου και όλα τα έντυπα που κατατίθενται στη Φοιτητική Μέριμνα.

Παρακαλούμε εκτυπώστε και προσκομίστε την «Αξιολόγηση της Αίτησής σας από την Πλατφόρμα του Υπ. Παιδείας» και φροντίστε να έχετε συγκεντρώσει όλα τα συμπληρωματικά δικαιολογητικά που απαιτούνται, γιατί **ελλιπή δεν θα παραλαμβάνονται**.

Μπορείτε να κατεβάσετε την *Αίτηση (για κατάθεση συμπληρωματικών εντύπων)* από την ιστοσελίδα της Διεύθυνσης Φοιτητικής Μέριμνας του Ελληνικού Μεσογειακού Πανεπιστημίου.

**Εκ του Τμήματος Φοιτητικών Παροχών**
*04/06/2020*